2021. gada 11. martā Noteikumi Nr. 164

Rīgā (prot. Nr. 25 35. §)

### Grozījumi Ministru kabineta 2017. gada 4. aprīļa noteikumos Nr. 199 "Noteikumi par dabasgāzes apriti un akcīzes nodokļa piemērošanas kārtību"

Izdoti saskaņā ar

likuma "Par akcīzes nodokli"

2. panta 7.1daļu, 6.1panta piekto daļu,

15.1panta ceturto daļu un

22. panta sesto daļu

1. Izdarīt Ministru kabineta 2017. gada 4. aprīļa noteikumos Nr. 199 "Noteikumi par dabasgāzes apriti un akcīzes nodokļa piemērošanas kārtību" (Latvijas Vēstnesis, 2017, 76. nr.) šādus grozījumus:

1.1. svītrot 1.6. apakšpunktu;

1.2. papildināt noteikumus ar 1.9. un 1.10. apakšpunktu šādā redakcijā:

"1.9. kārtību, kādā piešķir vai anulē tiesības piemērot likuma 15.1panta pirmās daļas 3. punktā minēto likmi par dabasgāzi;

1.10. kārtību, kādā aprēķina un atgūst nelikumīgo komercdarbības (valsts) atbalstu.";

1.3. svītrot 2.3. apakšpunktā vārdus "ieved un";

1.4. svītrot 2.6. apakšpunktā skaitli un vārdu "59. un";

1.5. papildināt 3. punktu aiz vārda "starpnieku" ar vārdiem un skaitli "izņemot šo noteikumu IV1nodaļā minētos nosacījumus par komercdarbības (valsts) atbalstu";

1.6. papildināt noteikumus ar 27.1 un 27.2punktu šādā redakcijā:

"27.1 Ja tiek pārtraukta darbība speciālajā atļaujā (licencē) norādītajā darbības vietā vai ja speciālajā atļaujā (licencē) norādītajai darbības vietai piešķirta jauna adrese, komersants iesniedz Valsts ieņēmumu dienestā iesniegumu par speciālajā atļaujā (licencē) norādīto ziņu aktualizēšanu.

27.2 Ja mainās speciālajā atļaujā (licencē) norādītais komersanta nosaukums, Valsts ieņēmumu dienests aktualizē speciālajā atļaujā (licencē) norādītās ziņas.";

1.7. izteikt 46. punkta otro un trešo teikumu šādā redakcijā:

"Lai pārreģistrētu speciālo atļauju (licenci) apstiprināta noliktavas turētāja darbībām ar dabasgāzi, maksājama valsts nodeva 28 *euro* apmērā. Valsts nodevu nemaksā par speciālajā atļaujā (licencē) norādīto ziņu aktualizēšanu saskaņā ar šo noteikumu 27.1 un 27.2punktu.";

1.8. papildināt 58. punkta ievaddaļu aiz vārdiem "Ar nodokli neapliek" ar vārdu "likuma";

1.9. svītrot 59. un 60. punktu;

1.10. izteikt 61. punktu šādā redakcijā:

"61. Likuma 15.1panta pirmās daļas 3. punktā noteikto nodokļa likmi piemēro dabasgāzei, kuru izmanto:

61.1. rūpnieciskās ražošanas un citos ar ražošanu saistītos procesos, lauksaimniecības izejvielu pirmapstrādes tehnoloģisko iekārtu darbināšanai un tehnoloģiski nepieciešamā klimata nodrošināšanai rūpnieciskās ražošanas un lauksaimniecības izejvielu pirmapstrādes telpās. Par rūpnieciskās ražošanas telpām ir uzskatāmas telpas, kurās nepieciešams ievērot attiecīgu tehnoloģisko klimatu atbilstoši labas ražošanas prakses nosacījumiem vai saskaņā ar tehnoloģisko procesu reglamentējošo dokumentāciju;

61.2. lauksaimniecībā izmantojamās zemes segto platību (siltumnīcu) siltumapgādei;

61.3. rūpniecisko mājputnu novietņu (kūts) un inkubatoru siltumapgādei.";

1.11. svītrot 63. punktā vārdus "kuru atbrīvo no nodokļa, vai";

1.12. svītrot 66. punktā skaitli "59.";

1.13. svītrot 67. punktā vārdu un skaitli "un 59.";

1.14. svītrot 68. un 69. punktā skaitli "59.";

1.15. papildināt noteikumus ar IV1nodaļu šādā redakcijā:

"**IV1. Likuma 15.1panta pirmās daļas 3. punktā noteiktās likmes piemērošana**

70.1 Likuma 15.1panta pirmās daļas 3. punktā noteikto nodokļa likmi piemēro dabasgāzei, kas paredzēta izmantošanai minētā punkta "a", "b" un "c" apakšpunktā noteiktajiem mērķiem saskaņā ar Komisijas 2014. gada 17. jūnija Regulas (EK) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – regula Nr. 651/2014), 44. panta 1. un 2. punktu.

70.2 Piemērojot likuma 15.1panta pirmās daļas 3. punktā noteikto nodokļa likmi dabasgāzei, kas paredzēta izmantošanai šā punkta "a", "b" un "c" apakšpunktā noteiktajiem mērķiem, saskaņā ar šiem noteikumiem piešķirto atbalstu attiecībā uz vienām un tām pašām attiecināmajām izmaksām nedrīkst kumulēt ar valsts atbalstu citu atbalsta programmu vai individuālā atbalsta projekta ietvaros, tai skaitā ar *de minimis* atbalstu, neatkarīgi no finansējuma avota.

70.3 Likuma 15.1panta pirmās daļas 3. punktā noteikto nodokļa likmi nepiemēro dabasgāzei, kas paredzēta izmantošanai šā punkta "a", "b" un "c" apakšpunktā noteiktajiem mērķiem, ja dabasgāzi:

70.31. izmanto regulas Nr. 651/2014 1. panta 2. punkta "c" un "d" apakšpunktā minētajai darbībai;

70.32. izmanto regulas Nr. 651/2014 1. panta 3. punktā minētajos gadījumos;

70.33. izmanto regulas Nr. 651/2014 1. panta 4. punkta "a" un "c" apakšpunktā minētajos gadījumos.

70.4 Galalietotājs nodrošina darbību un izmaksu nošķiršanu saskaņā ar regulas Nr. 651/2014 1. panta 3. punktu, ja galalietotājs vienlaikus izmanto dabasgāzi gan izslēgtajās nozarēs, gan nozarēs, uz kurām attiecas regulas Nr. 651/2014 darbības joma.

70.5 Likuma 15.1panta pirmās daļas 3. punktā noteikto nodokļa likmi nepiemēro dabasgāzei, kas paredzēta izmantošanai šā punkta "a", "b" un "c" apakšpunktā noteiktajiem mērķiem, ja galalietotājs atbilst regulas Nr. 651/2014 2. panta 18. punktā minētajai grūtībās nonākuša uzņēmuma definīcijai.

70.6 Lai saņemtu tiesības iegādāties dabasgāzi, kurai piemēro likuma 15.1panta pirmās daļas 3. punktā noteikto nodokļa likmi, galalietotājs iesniedz Lauku atbalsta dienesta Elektroniskajā pieteikšanās sistēmā iesniegumu saskaņā ar šo noteikumu 5. pielikumu.

70.7 Lauku atbalsta dienests 30 dienu laikā no šo noteikumu 70.6punktā minētā iesnieguma saņemšanas dienas:

70.71. izvērtē galalietotāja iesniegumā norādīto informāciju un galalietotāja atbilstību šo noteikumu 70.2, 70.3, 70.4 un 70.5punktā minētajām prasībām. Ja galalietotājs izmanto dabasgāzi rūpnieciskās ražošanas un citos ar ražošanu saistītos procesos, izņemot izmantošanu Eiropas Parlamenta un Padomes 2006. gada 20. decembra Regulas (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (turpmāk – regula Nr. 1893/2006), I pielikuma C sadaļas "Apstrādes rūpniecība" 10., 11. un 16. nodaļā minētajām saimnieciskajām darbībām, Lauku atbalsta dienests triju darbdienu laikā pārsūta iesniegumu Būvniecības valsts kontroles birojam atzinuma sniegšanai par galalietotāja atbilstību šo noteikumu 70.2, 70.3, 70.4 un 70.5punktā minētajām prasībām. Būvniecības valsts kontroles birojs 20 dienu laikā pēc iesnieguma saņemšanas izvērtē galalietotāja atbilstību šo noteikumu 70.2, 70.3, 70.4 un 70.5punktā minētajām prasībām un nosūta atzinumu Lauku atbalsta dienestam;

70.72. pieņem lēmumu uz pieciem gadiem piešķirt tiesības iegādāties dabasgāzi, kurai piemēro likuma 15.1panta pirmās daļas 3. punktā noteikto nodokļa likmi;

70.73. pieņem lēmumu nepiešķirt tiesības iegādāties dabasgāzi, kurai piemēro likuma 15.1panta pirmās daļas 3. punktā noteikto nodokļa likmi, ja galalietotājs neizmanto dabasgāzi vismaz vienam no likuma 15.1panta pirmās daļas 3. punkta "a", "b" un "c" apakšpunktā minētajiem mērķiem vai neatbilst vismaz vienai no šo noteikumu 70.2, 70.3 vai 70.4punktā minētajām prasībām, vai atbilst šo noteikumu 70.5punktā minētajai definīcijai;

70.74. informē par pieņemto lēmumu galalietotāju un Valsts ieņēmumu dienestu.

70.8 Saskaņā ar regulas Nr. 651/2014 12. pantu galalietotājs dokumentus, kas saistīti ar dabasgāzes izmantošanu atbilstoši likuma 15.1panta 3. punkta "a", "b" un "c" apakšpunktā noteiktajiem mērķiem, glabā 10 gadus no atbalsta piešķiršanas dienas, savukārt Lauku atbalsta dienests ar valsts atbalsta piešķiršanu saistītos dokumentus glabā 10 gadus no dienas, kad saskaņā ar šiem noteikumiem ir piešķirts pēdējais atbalsts.

70.9 Lauku atbalsta dienests gadā izlases veidā pārbauda vismaz piecus procentus galalietotāju attiecībā uz dabasgāzes izmantošanu atbilstoši likuma 15.1panta pirmās daļas 3. punkta "a", "b" vai "c" apakšpunktā noteiktajiem mērķiem un atbilstību šo noteikumu 70.3 un 70.4punktā minētajām prasībām. Ja galalietotājs izmanto dabasgāzi rūpnieciskās ražošanas un citos ar ražošanu saistītos procesos, izņemot izmantošanu regulas Nr. 1893/2006 I pielikuma C sadaļas 10., 11. un 16. nodaļā minētajām saimnieciskajām darbībām, Lauku atbalsta dienests piesaista Būvniecības valsts kontroles biroja ekspertus galalietotāju pārbaudēs uz vietas.

70.10 Ja tiek konstatēts, ka galalietotājs neatbilst šo noteikumu prasībām, Lauku atbalsta dienests atceļ šo noteikumu 70.72. apakšpunktā minēto lēmumu un par to informē galalietotāju un Valsts ieņēmumu dienestu.

70.11 Lauku atbalsta dienests šo noteikumu 70.72. apakšpunktā minēto lēmumu pieņem līdz regulas Nr. 651/2014 59. pantā noteiktajam termiņam.

70.12 Valsts ieņēmumu dienests iesniedz:

70.121. Finanšu ministrijā – informāciju par saskaņā ar šiem noteikumiem piešķirto atbalstu, piemērojot likuma 15.1panta pirmās daļas 3. punktā noteikto nodokļa likmi dabasgāzei, kas paredzēta izmantošanai šā punkta "a", "b" un "c" apakšpunktā noteiktajiem mērķiem, iesniegšanai Eiropas Komisijā saskaņā ar normatīvajiem aktiem par kārtību, kādā Eiropas Komisijā iesniedz gada ziņojumus par valsts atbalsta izdevumiem, un kārtību, kādā piešķir un anulē elektroniskās sistēmas lietošanas tiesības;

70.122. Lauku atbalsta dienestā  reizi gadā līdz 1. februārim pēc Lauku atbalsta dienesta pieprasījuma – informāciju par iepriekšējā kalendāra gadā katram galalietotājam piešķirto atbalstu, piemērojot likuma 15.1panta pirmās daļas 3. punktā noteikto nodokļa likmi.

70.13 Informācijas publicēšanu par saskaņā ar šiem noteikumiem sniegto valsts atbalstu, piemērojot likuma 15.1panta pirmās daļas 3. punktā noteikto nodokļa likmi, nodrošina Lauku atbalsta dienests atbilstoši regulas Nr. 651/2014 9. panta 1., 2. un 4. punktam. Informāciju publicē reizi gadā līdz 1. martam, ievērojot regulas Nr. 651/2014 II un III pielikumā noteiktās prasības.

70.14 Par atbalsta piešķiršanas dienu uzskatāma diena, kad Lauku atbalsta dienests pieņēmis šo noteikumu 70.72. apakšpunktā minēto lēmumu.

70.15 Ja tiek konstatēts, ka pārkāptas šajos noteikumos minētās prasības valsts atbalsta saņemšanai, galalietotājam ir pienākums iemaksāt valsts budžetā visu saskaņā ar šiem noteikumiem saņemto nelikumīgo valsts atbalsta summu. Minēto summu nosaka šādā kārtībā:

70.151. nelikumīgā valsts atbalsta apmēra un nokavējuma naudas summu par saņemto minētā atbalsta apmēru nelikumīgā valsts atbalsta procentu aprēķina periodā līdz trim gadiem, skaitot atpakaļ no dienas, kad pieņemts lēmums par nelikumīgā valsts atbalsta atgūšanu, aprēķina likumā "Par nodokļiem un nodevām" noteiktajā kārtībā;

70.152. nelikumīgā valsts atbalsta apmēra un nelikumīgā valsts atbalsta procentu summu par saņemto minētā atbalsta apmēru nelikumīgā valsts atbalsta procentu aprēķina periodā, kas pārsniedz trīs gadus, aprēķina, izmantojot šādu formulu:

, kur

A – nelikumīgā valsts atbalsta apmēra un nelikumīgā valsts atbalsta procentu summa par saņemto minētā atbalsta apmēru nelikumīgā valsts atbalsta procentu aprēķina periodā, kas pārsniedz trīs gadus;

Mn – katrs nelikumīgais valsts atbalsta apmērs *euro* valūtā, kas faktiski saņemts pirms šo noteikumu 70.151. apakšpunktā minētā triju gadu perioda;

n – nelikumīgā valsts atbalsta apmēra saņemšanas gadījumi;

ry – atsauces likme, izteikta procentos, kuru publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu un kura bija spēkā brīdī, kad nelikumīgais valsts atbalsta apmērs saņemts, procentiem pieskaitot 100 bāzes punktus;

t – katram saņemtajam nelikumīgajam valsts atbalsta apmēram piemērojamo atsauces likmi pārskata katru gadu un attiecībā uz nākamo periodu piemēro atjaunoto (t+1) atsauces likmi attiecīgā atbalsta piešķiršanas datumā;

dn – nelikumīgā valsts atbalsta procentu aprēķina periods, izteikts dienās, katram saņemtajam nelikumīgajam valsts atbalsta apmēram.";

1.16. izteikt 74. punktu šādā redakcijā:

"74. Galalietotājs, kas izmanto dabasgāzi šo noteikumu 58. un 61. punktā minētajiem mērķiem, nodrošina izmantotās dabasgāzes atsevišķu uzskaiti sadalījumā pa minētajiem mērķiem. Galalietotājs dabasgāzes tirgotāja vai apstiprināta noliktavas turētāja darbībām ar dabasgāzi noteiktajā termiņā paziņo minētajam tirgotājam vai noliktavas turētājam nodokļa taksācijas periodā izmantotās dabasgāzes apjomu sadalījumā pa konkrētajiem mērķiem, norādot attiecīgos regulā Nr. 1893/2006 noteiktos NACE klasificētos procesus un kodus, kā arī paziņo to izmantotās dabasgāzes apjomu, kuru atbilstoši šo noteikumu 67. punktam ar nodokli neapliek.";

1.17. svītrot 78. un 80. punktā skaitli "59.";

1.18. papildināt noteikumus ar 78.1punktu šādā redakcijā:

"78.1 Apstiprināts noliktavas turētājs darbībām ar dabasgāzi nodokli aprēķina par taksācijas periodā piegādāto dabasgāzi, pamatojoties uz galalietotāja sniegto informāciju par dabasgāzes apjomu sadalījumā pa šo noteikumu 58. un 61. punktā minētajiem izmantošanas mērķiem.";

1.19. izteikt 79. punkta pirmo teikumu šādā redakcijā:

"Ja galalietotājs, kas saņēmis dabasgāzi, kuru neapliek ar nodokli, izmanto to mērķim, kurš nav minēts šo noteikumu 58. punktā, galalietotājs maksājamo nodokli aprēķina attiecīgajam dabasgāzes apjomam, piemērojot nodokļa likmi, kas noteikta atbilstoši izmantošanas mērķim.";

1.20. izteikt 81. punktu šādā redakcijā:

"81. Dabasgāzes tirgotājs un apstiprināts noliktavas turētājs darbībām ar dabasgāzi galalietotājam izrakstītajā attaisnojuma dokumentā par taksācijas periodā piegādāto dabasgāzi norāda nodokļa apmēru atsevišķi katram apjomam, kurš piegādāts konkrētam dabasgāzes izmantošanas mērķim.";

1.21. izteikt 83. punktu šādā redakcijā:

"83. Ja Valsts ieņēmumu dienests vai Lauku atbalsta dienests konstatē, ka dabasgāzes izmantošanas mērķis vai dabasgāzes apjoms sadalījumā pa izmantošanas mērķiem, ko galalietotājs paziņojis dabasgāzes tirgotājam vai apstiprinātam noliktavas turētājam darbībām ar dabasgāzi, neatbilst faktiskajam dabasgāzes izlietojumam atbilstoši šo noteikumu 58. un 61. punktā minētajiem nosacījumiem, par aprēķinātās nodokļa starpības samaksu ir atbildīgs galalietotājs.";

1.22. papildināt noteikumus ar 83.1punktu šādā redakcijā:

"83.1 Ja Lauku atbalsta dienests konstatē, ka galalietotājs neizmanto dabasgāzi vismaz vienam no likuma 15.1panta pirmās daļas 3. punkta "a", "b" vai "c" apakšpunktā minētajiem mērķiem vai neatbilst vismaz vienai no šo noteikumu 70.2, 70.3 vai 70.4punktā minētajām prasībām, vai atbilstšo noteikumu 70.5punktā minētajai definīcijai un tādēļ ir nepamatoti saņēmis dabasgāzi, kurai piemērota likuma 15.1panta pirmās daļas 3. punktā noteiktā nodokļa likme, Lauku atbalsta dienests par to informē galalietotāju un Valsts ieņēmumu dienestu, norādot informāciju par pārkāpumu un nelikumīgā valsts atbalsta saņemšanas periodu.";

1.23. svītrot 84. punktā skaitli un vārdu "59. un";

1.24. papildināt VI nodaļu ar 84.1punktu šādā redakcijā:

"84.1 Valsts ieņēmumu dienests, pamatojoties uz Lauku atbalsta dienesta sniegto informāciju par šo noteikumu 70.72. apakšpunktā minētā lēmuma atcelšanu, pieņem lēmumu par nelikumīgā valsts atbalsta atgūšanu. Nelikumīgā valsts atbalsta apmēru aprēķina kā starpību starp likuma 15.1panta pirmās daļas 1. punktā noteikto likmi un likuma 15.1panta pirmās daļas 3. punktā noteikto likmi, pieskaitot nokavējuma naudu un procentus atbilstoši šo noteikumu 70.15punktam. Aprēķināto nelikumīgā valsts atbalsta un procentu summu galalietotājs samaksā valsts budžetā 30 dienu laikā pēc Valsts ieņēmumu dienesta lēmuma saņemšanas. Ja galalietotājs lēmumā norādītajā termiņā nesamaksā aprēķināto nelikumīgā valsts atbalsta un procentu summu, to piedzen nodokļu administrēšanas jomu regulējošajos normatīvajos aktos noteiktajā kārtībā.";

1.25. papildināt noteikumus ar 85.1 un 85.2punktu šādā redakcijā:

"85.1 Lai saņemtu tiesības ar 2021. gada 1. augustu iegādāties dabasgāzi, kurai piemēro likuma 15.1panta pirmās daļas 3. punktā noteikto nodokļa likmi, galalietotājs līdz 15. jūnijam iesniedz Lauku atbalsta dienesta Elektroniskajā pieteikšanās sistēmā iesniegumu saskaņā ar šo noteikumu 5. pielikumu.

85.2 Komersanti, kuriem ir izsniegta speciālā atļauja (licence) apstiprināta noliktavas turētāja darbībām ar dabasgāzi, līdz 2021. gada 1. aprīlim pārreģistrē minēto speciālo atļauju (licenci), deklarējot komersanta īpašumā esošo dabasgāzes tehnoloģisko iekārtu atrašanās vietas.";

1.26. izteikt 1., 2., 3. un 4. pielikumu jaunā redakcijā (1., 2., 3. un 4. pielikums);

1.27. papildināt noteikumus ar 5. pielikumu (5. pielikums).

2. Noteikumi piemērojami ar 2021. gada 1. martu.

Ministru prezidents A. K. Kariņš

Finanšu ministrs J. Reirs